b'\n_START_ARTICLE_\nPatrice Lumumba\n_START_PARAGRAPH_\nPatrice Emery Lumumba (Katako-Komb\xc3\xa9 (Kasai), 2. srpnja 1925. - Katanga, 17. sije\xc4\x8dnja 1961.), prvi legalno izabrani premijer Demokratske Republike Kongo.\n_START_SECTION_\n\xc5\xbdivotopis\n_START_PARAGRAPH_\nRodio se u mjestu Onalua u pokrajini Kasai. Bio je jedno od \xc4\x8detvero djece. Obrazovao se u protestantskoj osnovnoj \xc5\xa1koli, katoli\xc4\x8dkoj misionarskoj \xc5\xa1koli, i \xc5\xa1koli za po\xc5\xa1tare. Radio je u Kinshasi i Kisanganiju. Imao je \xc5\xbeenu i petero djece._NEWLINE_Borio se za neovisni Kongo, pa je \xc4\x8desto bio po zatvorima. Jednom su ga uhitili, a njegovi sljedbenici su uhitili sve Belgijce, i zaprijetili da \xc4\x87e nekima od njih odrubiti glave, ako se Lumumba ne pusti u roku od 48 sati._NEWLINE_Vatreni govornik, nakon \xc5\xa1to ga je otpustio predsjednik Joseph Kasavubu, poku\xc5\xa1ao je uzvratiti udarac, ali nije uspio._NEWLINE_Uhitili su ga vojnici odani Mobutuu. \xc4\x8cesto su ga brutalno tukli, a odveden je u pokrajinu Katangu, \xc4\x8diji je predsjednik Moise Tshombe bio zakleti Lumumbin neprijatelj. Ubijen je s jo\xc5\xa1 dva suradnika, a na vlasti je bio 67 dana.'